Държавен вестник, бр. 61, 2014 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  61
УКАЗ № 179
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за защита на растенията, приет от 
ХLIІ Народно събрание на 10 юли 2014 г.
Издаден в София на 23 юли 2014 г. 
Президент на републиката:  
Росен Плевнелиев
Подпечатан с държавния печат.
Министър на правосъдието:
Зинаида Златанова
ЗАКОН
за защита на растенията
Г л а в а  п ъ р в а
ОБЩИ ПОЛОЖЕНИЯ
Раздел І
Предмет
Чл. 1. Този закон урежда обществените 
отношения, свързани със: 
1. фитосанитарните мерки по Международ­
ната конвенция по растителна защита, одоб­
рена от Конференцията на Международната 
организация по земеделие и прехранване – но­
ември 1997 г. (ратифицирана със закон – ДВ, 
бр. 32 от 2005 г.) (ДВ, бр. 75 от 2005 г.);
2. опазването на растенията и растителните 
продукти от икономически важни вредители;
3. наблюдението, диагностиката, прогноза­
та и сигнализацията в растителната защита;
4. интегрираното производство на расте­
ния и растителни продукти и контрола върху 
интегрираното производство;
5. фитосанитарния контрол върху расте­
нията и растителните продукти и защитните 
мерки срещу въвеждането в страната на ка­
рантинни вредители по растенията и расти­
телните продукти, и защитните мерки срещу 
тяхното разпространение в страната съгласно 
изискванията на Директива 2000/29/ЕО на 
Съвета от 8 май 2000 г. относно защитните 
мерки срещу въвеждането в Общността на 
вредители по растенията или растителните 
продукти и срещу тяхното разпространение 
в Общността;
6. мерките по прилагане на Регламент 
(ЕО) № 1107/2009 на Европейския парламент 
и на Съвета от 21 октомври 2009 г. относно 
пускането на пазара на продукти за растител­
на защита и за отмяна на директиви 79/117/
ЕИО и 91/414/ЕИО на Съвета (ОВ, L 309/1 
от 24 ноември 2009 г.), наричан по-нататък 
„Регламент (ЕО) № 1107/2009“;
7. изискванията към продуктите за расти­
телна защита с цел защита на здравето на 
хората и животните и опазване на околната 
среда, биологичното им изпитване, тяхната 
употреба съгласно изискванията на Директива 
2009/128/ЕО на Европейския парламент и на 
Съвета от 21 октомври 2009 г. за създаване на 
рамка за действие на Общността за постигане 
на устойчива употреба на пестициди (ОВ, L 
309/71 от 24 ноември 2009 г.), наричана по-
нататък „Директива 2009/128/ЕО“, и контрола 
върху призводството, пускането на пазара, 
търговията, преопаковането и употребата им;
8. изискванията за извършване на спе­
циализирани растителнозащитни услуги и 
последващия контрол върху тях; 
9. мерките по прилагане на Регламент 
(ЕО) № 2003/2003 на Европейския парламент 
и на Съвета от 13 октомври 2003 г. относно 
торовете, наричан по-нататък „Регламент (ЕО) 
№ 2003/2003“;
10. изискванията към торовете, подобри­
телите на почвата, биологично активните ве­
щества и хранителните субстрати и контрола 
при призводството, пускането на пазара и 
употребата им.
Раздел ІІ
Организация на дейностите
Чл. 2. Министърът на земеделието и храните 
провежда държавната политика в областта на 
растителната защита. 
Чл. 3. (1) Българската агенция по безопас­
ност на храните (БАБХ) осъществява: 
1. наблюдение, диагностика, прогноза и 
сигнализация в областта на растителната 
защита;
2. контрол върху интегрираното произ­
водство на растения и растителни продукти;
3. фитосанитарен контрол върху растения, 
растителни продукти и други обекти, с които 
могат да се пренасят и разпространяват ка­
рантинни вредители;
4. биологично изпитване на продукти за 
растителна защита и техни смеси;
5. разрешаване на продукти за растителна 
защита и регистрация на торове, подобрители 
на почвата, биологично активни вещества и 
хранителни субстрати за пускане на пазара 
и употреба; 
6. контрол върху лицата, които търгуват и 
преопаковат продукти за растителна защита 
и които извършват биологично изпитване и 
специализирани растителнозащитни услуги;
7. контрол при производството, пускането 
на пазара и употребата на продукти за расти­
телна защита, активни вещества, адюванти, 
торове, подобрители на почвата, биологично 
активни вещества и хранителни субстрати;
8. контрол по прилагането на Регла­
мент (ЕО) № 2003/2003 и Регламент (ЕО) 
№ 1107/2009.